Aarhuus Stifts-Tidende, 1840-01-21
Foruden den Mængde Kjøbenhavnere der iforveien vare tagne til Roeskilde, fulgte en stor Deel Mennesker med Liigtoget derud. Kl. 7 om Torsdag Morgen ankom Liget til Roeskildehvile, hvor dHerrer Officerer, der gjorde Tjeneste som Drabanter a., modtoge det, hvorimod de fyrstelige og høie Rangspersoner, der havde deeltaget i Processionen, vare kjørte lige til Roeskilde. Kl. 9 1/2 satte Liigtoget sig i Bevægelse fra Roeskildehvile, der ligger omtrent tusinde Skridt udenfor Byen. Herved fulgtes den i Ceremoniellet foreskrevne Orden, med den Forandring, at Bønder fra Khons- og Roeskilde Omegn, samt endeel fra Frederiksværks Gods, paa deres Skuldre bare deres Konges Liig til Domkirken. Det var meget høitideligt at see Toget med den største Orden langsom drage ind i Roeskilde. Nærmest de Bønder, der bare Liget, fulgte dHerrer, som efter Ceremoniellet skulde have omgivet Liigvognen, og den hele Skare af Bønder sluttede sig i værdig Stilhed til deres Brødre. Bagefter kjørte den tomme Liigvogn. Roeskilde paraderede Kronens Regiment, Garden tilfods og Roeskilde Borgervæbning. Ved Kirken blev det høie Liig igjen modtaget af dem, der efter Ceremoniellet vare beordrede til at bære det; og man saae da de 300 Bønder Par for Par med hinanden under Armen følge Toget ind i Kirken. Kl. 10 1/2 tilkjendegav 27 Kanonskud det kgl. Liigs Ankomst til Domkirken, ved hvis Indgang det modtoges af Geistligheden. Da Processionen kom til Palaiet, sluttede Hs. Majestæt og de kongl. Prindser sig tilfods til Toget; deres Eqvipager havde derimod fulgt fra Roeskildehvile. Domkirken var meget pragtfuld og smukt decoreret, især tog Alterets prægtige Billedhuggerværk sig udmærket smukt ud paa den sorte Grund, der omfattede det. Hele Hovedgangen og Tvergangen fra Christian 17des til Frederik Vies Kapel var belagt med sort Klæde, og den kongelige Stol riigt drapperet. Efter at Liget var baaret hen foran Alteret istemmedes første Deel af den i Anledning af Høitideligheden, af Oehlenschlæger og Weyse forfattede Cantate, af de kgl. Sangere og Sangerinder samt Medl. af det kgl. Kapel. Sjællands Biskop holdt derpaa en Sørgetale fra Choret, hvor han stod omgivet af Domprovst Bang, Præsterne i Roeskilde: Gad, Boesen, Hertz og Provst Schmidt, samt Slotspræst Pauli og Hofprædikant Münter. Derefter blev, under Afsyngelsen af Cantatens anden Deel, det kgl. Liig baaret ind i Capellet, hvorhen Følget fulgte det: først Hs. Maj. Kongen, hvis Slæb bares af Deres Excellencer Grev Yoldi og Grev Sophus Danneskjold; Kronprindsen, hvis Slæb bares af General Scholten; Prinds Ferdinands af Kammerherre Bauditz; Hertugens og Prinds Wilhelm af deres Cavallierer. Ved Kisten holdt Bispen atter en kort Bøn-Tale, hvorpaa Hs. Majestæt knælende ved Kisten holdt Bøn Da Følget atter traadte ud i Kirken istemmedes Slutningschoret. Kl. 12 tilkjendegave atter 27 Kononskud, at Kirkehøitiden var tilende. Kl. 2 var der Middagstaffel paa Palaiet. De kgl. og fyrstelige Personer spiste i Hs. Majestæts Værelse. J en anden Sal var Taffel for Herrerne af første Rangklasse og Storkors af Dannebrogen. I Gjæstgivergaarden Prindsen var Taffel paa 160 Couverts forde øvrige Herrer af Følget, Officererne af de paraderende Tropper og endeel af Roeskilde Byes Embedsmænd. Baade i Khvn. og Roeskilde gik det Hele af i den ønskeligste Orden og med den til en saa høitidelig Anledning passende Rolighed og Alvor. (Brig. Td. og M.)- Liigprocessionen begunstigedes af et meget smukt Veir, og man haaber derfor at undgaae de sørgelige Følger, som Frederik den Femtes Liigbegjængelse havde (der døde nemlig snart efter 40 Personer af dem derhavde været med ved Liigprocessionen, og i de næstpaafølgende Uger over 100 af de Soldater som havde paraderet). Jmidlertid hændtes dog den Ulykke, at Commandeur i Sø-Etaten, Suensson, der gik ved Siden af den kgl. Liigvogn, paa Vesterbro fik ondt og faldt om. Han blev strax bragt ind i et Huus og aareladt, men døde dog kort efter, med de Ord: Saa skulde jeg dog ikke følge min Konge til hans Hvilested." (Md.)– J Aftes var Byen igjen i Bevægelse for at modtage Kongen naar han kom fra Roeskilde. Hs. Majestæt arriverede hertil Kl. 7 1/2, og havde ikke opholdt sig nogetsteds paa Veien undtagen ved Domhuset, hvor han havde talt med de Bønder, der havde reist Æresporten, og takket dem for deres skjønne Arrangements. Her i Byen tabte Folkemassen sig paa Gaderne først om Natten henved Kl. 1. (Md.)